section_heading: Doprinos matematici
paragraph_text: Neper je relativno slabo poznat izvan matematičkih i inženjerskih krugova, u okviru kojih je napravio ključni pomak u uporabi matematike. Logaritmi su učinili ručno računanje puno jednostavnijim i bržim, i na taj način otvorili vrata mnogim kasnijim znanstvenim otkrićima. Njegovo najpoznatije djelo, Opis divnog kanona logaritama (lat. Mirifici Logarithmorum Canonis Descriptio) sadrži 37 stranica objašnjenja i devedeset stranica tablica, koje su olakšale dalji napredak astronomije, dinamike, fizike, i astrologije. Također je izumio Naperove kosti, jednu vrstu abakusa, odnosno naprave za jednostavnije računanje koja je bila napravljena od drveta i slonovače što je bio razlog za tako neobično ime.